ai4bharat/Pralekha huggingface dataset:
వ్యవసాయ మంత్రిత్వ శాఖ
గత సంవత్సరంతో పోలిస్తే మొత్తం ఖరీఫ్ పంట విత్తు విస్తీర్ణం 8.54% పెరుగుదల
అన్ని ఖరీఫ్ పంటల విస్తీర్ణంలోనూ మెరుగుదల
ఖరీఫ్ పంట కాలంలో విత్తు నాటే కార్యక్రమ ప్రగతి సంతృప్తి కరంగా ఉంది. 2020 ఆగష్టు 14 కి మొత్తం 1015.58 లక్షల హెక్టార్లలో విత్తనాలు పడ్డాయి. గత ఏడాది ఇదే కాలంలో ఈ విస్తీర్ణం 935.70 లక్షల హెక్టార్లుగా ఉంది. దేశవ్యాప్తంగా ఈ పెరుగుదల గత ఏడాది కన్నా 8.54% మేర ఉంది.
బియ్యం: ఈ ఏడాది 358.86 లక్షల హెక్టార్ల విస్తీర్ణం, గత ఏడాది 308.51 లక్షల హెక్టార్లు. ఈ విధంగా గత సంవత్సరంతో పోలిస్తే 43.35 లక్షల హెక్టార్ల విస్తీర్ణం పెరిగింది.
పప్పుధాన్యాలు: ఈ ఏడాది 124.01 లక్షల హెక్టార్ల విస్తీర్ణం, గత ఏడాది 121.50 లక్షల హెక్టార్లు.ఈ విధంగా గత సంవత్సరంతో పోలిస్తే విత్తు నాటిన విస్తీర్ణం 2.51 లక్షల హెక్టార్ల ఎక్కువ.
ముతక ధాన్యాలు: ముతక తృణధాన్యాలు కింద 162.12 లక్షల హెక్టార్ల విస్తీర్ణంలో విత్తనాలు ఈ ఏడాది నాటితే, గత ఏడాది ఆ విస్తీర్ణం 162.28 లక్షల హెక్టార్లుగా ఉంది. గత సంవత్సరంతో పోలిస్తే 5.84 లక్షల హెక్టార్ల విస్తీర్ణం పెరుగుదల కనిపిస్తోంది.
నూనెగింజలు: ఈ ఏడాది సుమారు 187.14 లక్షల హెక్టార్ల విస్తీర్ణం లో పంట వేస్తె, గత ఏడాది ఇదే సమయంలో 163.57 లక్షల హెక్టార్లు పంట వేశారు రైతులు. ఈ విధంగా గత సంవత్సరంతో పోలిస్తే 23.56 లక్షల హెక్టార్ల విస్తీర్ణం ఎక్కువగా ఉంది.
(చెరకు: ఈ ఏడాది 52.02 లక్షల హెక్టార్ల విస్తీర్ణంలో పంట వేస్తె, గత ఏడాది అది 51.40 లక్షల హెక్టార్లుగా ఉంది. ఈ విధంగా గత సంవత్సరంతో పోలిస్తే 0.62 లక్షల హెక్టార్ల విస్తీర్ణం ఎక్కువగా ఉంది.
జనపనార & గోగునార : ఈ పంట ఈ ఏడాది 6.96 లక్షల హెక్టార్ల విస్తీర్ణంలో వేస్తె గత సంవత్సరం ఈ పంట విస్తీర్ణం 6.85 లక్షల హెక్టార్లుగా నమోదయింది. ఈ విధంగా గత సంవత్సరంతో పోలిస్తే 0.11 లక్షల హెక్టార్ల విస్తీర్ణం ఎక్కువగా ఉంది.
పత్తి: సుమారు 125.48 లక్షల హెక్టార్ల విస్తీర్ణంలో పంట ఈ ఏడాది వేస్తె, గత ఏడాది 121.58 లక్షల హెక్టార్లు వేశారు. గత సంవత్సరంతో పోల్చితే 3.90 లక్షల హెక్టార్ల విస్తీర్ణం అధికంగా ఉంది.
సెంట్రల్ వాటర్ కమిషన్  దేశంలోని వివిధ ప్రాంతాల్లోని 123 జలాశయాలలో ప్రత్యక్ష నీటి నిల్వ గత ఏడాది ఇదే కాలంలో 88% ఉందని నివేదించింది.
మరింత సమాచారం కోసం :
ప్రధాన మంత్రి కార్యాలయం
డోనీ పోలో విమానాశ్రయాన్ని జోడించడం తో అరుణాచల్ ప్రదేశ్ లో పర్యటనరంగానికి దన్ను లభిస్తుందని పేర్కొన్న ప్రధాన మంత్రి
ఈటా నగర్ లో డోనీ పోలో విమానాశ్రయాన్ని జోడించినందువల్ల అరుణాచల్ ప్రదేశ్ లో పర్యటన రంగం వృద్ధి చెందుతుంది అని ప్రధాన మంత్రి శ్రీ నరేంద్ర మోదీ అంచనా వేశారు. అరుణాచల్ ప్రదేశ్ ముఖ్యమంత్రి శ్రీ పేమా ఖాండూ ఒక వీడియో మాధ్యం ద్వారా ప్రకటించిన ఆకర్షణీయమైన దృశ్యాల ను సైతం ప్రధాన మంత్రి మెచ్చుకొన్నారు.
అరుణాచల్ ప్రదేశ్ ముఖ్యమంత్రి శ్రీ పేమా ఖాండూ చేసిన ఒక ట్వీట్ ను ప్రస్తావిస్తూ ప్రధాన మంత్రి మరొక ట్వీట్ లో,
‘‘గొప్ప గా ఉంది. మరి కొత్త విమానాశ్రయం, ఇంకా విమాన సర్వీసులు జతపడినందువల్ల మరింత మంది అరుణాచల్ ప్రదేశ్ ను ఇట్టే సందర్శించ గలుగుతారు. అంతేకాక అక్కడి స్నేహపూర్ణమైనటువంటి ఆతిథ్యం తాలూకు అనుభూతి ని కూడా వారు పొందగలుగుతారు.’’ అని పేర్కొన్నారు.
ప్రధాన మంత్రి కార్యాలయం
బ్యాంకాక్ లో ఈస్ట్ ఏశియా సమిట్ లోను, ఆర్సిఇపి సమిట్ లోను పాలు పంచుకోనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ నేడు బ్యాంకాక్ లో ఈస్ట్ ఏశియా సమిట్ లో మరియు ఆర్సిఇపి సమిట్ లో పాలు పంచుకోనున్నారు. ఆయన నేటి రాత్రి ఢిల్లీ కి తిరుగు ప్రయాణమయ్యే లోపు, జపాన్ ప్రధాని శ్రీ శింజో ఆబే, వియత్నామ్ ప్రధాని శ్రీ ఎన్గుయెన్ జువాన్ ఫుక్ లతో పాటు, ఆస్ట్రేలియా ప్రధాని శ్రీ స్కాట్ మారిసన్ లతో కూడా సమావేశాల లో పాల్గొననున్నారు.
రీజనల్ కోంప్రిహెన్సివ్ ఇకనామిక్ పార్ట్ నర్ శిప్ లో భారతదేశం యొక్క సంప్రదింపుల కు ప్రధాన మంత్రి సారథ్యం వహించనున్నారు. ఆసియాన్ కు చెందిన స్వేచ్ఛా వ్యాపార ఒప్పందం భాగస్వామ్య దేశాలు అయినటువంటి ఆస్ట్రేలియా, చైనా, జపాన్, కొరియా, న్యూజిలాండ్, ఇంకా భారతదేశం లకు మరియు 10 ఆసియాన్ సభ్యత్వ దేశాల కు మధ్య సమాలోచనలు జరుగుతున్నటువంటి ఒక సంపూర్ణ స్వేచ్ఛా వాణిజ్య ఒప్పందాన్నే ఆర్సిఇపి గా వ్యవహరిస్తున్నారు.
ఆర్సిఇపి వ్యాపార ఒప్పందం లో చేరేందుకు భారతదేశం విముఖం గా ఉందన్న అభిప్రాయాన్ని ప్రధాన మంత్రి శ్రీ నరేంద్ర మోదీ త్రోసిపుచ్చదలచుకొన్నారు. బ్యాంకాక్ పోస్ట్ కు ఆయన ఇచ్చిన ఒక విస్తృతమైన ఇంటర్వ్యూ లో భారతదేశం ప్రస్తుతం కొనసాగుతున్న ఆర్సిఇపి సంప్రదింపుల లో ఒక సంపూర్ణమైన మరియు సమతుల్యత కలిగిన ఫలితం కోసం కంకణం కట్టుకొందని, అయితే అందరి కీ విజయాలు దక్కేటట్లుగా ఈ పరిణామం ఉండాలని భారతదేశం కోరుకొంటోందని స్పష్టం చేశారు.
అస్థిర వ్యాపార లోటు ల పట్ల భారతదేశం యొక్క ఆందోళన లను సమాధానపరచడం ముఖ్యం అని ఆయన అన్నారు.
పరస్పర ప్రయోజనకారి కాగలిగే ఆర్సిఇపి లో భారత్ తో పాటు సంప్రదింపుల లో పాల్గొంటున్న అన్ని భాగస్వామ్య దేశాల కు మేలు జరుగుతుందన్న అభిప్రాయాన్ని ప్రధాన మంత్రి వ్యక్తం చేశారు.
కంబోడియా లో 2012వ సంవత్సరం లో ఆరంభమైన ఆర్సిఇపి సంప్రదింపుల లో వస్తువులు మరియు సేవల సంబంధిత వ్యాపారం తో పాటు పెట్టుబడి, బజారు అందుబాటు, ఆర్థిక సహకారం, మేధో సంపత్తి మరియు ఇ-కామర్స్ లు భాగం గా ఉండబోతున్నాయి.
(
పౌర విమానయాన మంత్రిత్వ శాఖ
స్విట్జర్ లాండ్ కు మరియు భారతదేశాని కి మధ్య వాయు సేవల ఒప్పందాన్ని సవరించడాని కి ఉద్దేశించిన ప్రోటోకాల్ పై సంతకాల కు ఆమోదం తెలిపిన మంత్రిమండలి
భారత ప్రభుత్వాని కి మరియు స్విస్ ఫెడరల్ కౌన్సిల్ కు మధ్య వాయు సేవల కు సంబంధించినటువంటి ఒక ఒప్పందాన్ని సవరించడాని కి ఉద్దేశించిన ప్రోటోకాల్ పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఇది ప్రస్తావిత వాయు సేవల ఒప్పందం లో ఆర్టికల్ 17 ప్రకారం అమలవుతుంది.
భారతదేశాని కి మరియు స్విట్జర్ లాండ్ కు మధ్య వాయు సేవల ఒప్పందం లో సవరణ లు పౌర విమానయాన రంగం లో వికాసానికి అనుగుణం గా ఉంటాయి. ఈ సవరణ లు ఇతోధికమైన మరియు నిరంతరాయ సంధానాని కి తగిన వాతావరణాన్ని ఏర్పరచడం తో పాటు మరింత అధిక సురక్ష కు మరియు మరింత అధిక భద్రత కు పూచీ పడుతూ, ఉభయ పక్షాల కు చెందిన విమాన సంస్థల కు వాణిజ్య అవకాశాల ను అందుబాటు లోకి తీసుకు వస్తుంది.
(
ఆర్థిక మంత్రిత్వ శాఖ
అర్బన్ ఇన్ఫ్రాస్ట్రక్చర్ డెవలప్మెంట్ ఫండ్ ఏర్పాటు
మునిసిపల్బాండ్లకు రుణ అర్హతను మెరుగుపరచడానికి నగరాలకు ప్రోత్సాహకాలు
నగరాలు, పట్టణాల్లో సెప్టిక్ ట్యాంకులను 100శాతం యాంత్రికంగా నిర్వీర్యం చేయడం
నగరాలను 'రేపటి స్థిరమైన నగరాలు'గా మార్చేందుకు పట్టణ ప్రణాళిక సంస్కరణలు మరియు చర్యలను చేపట్టేందుకు రాష్ట్రాలు మరియు నగరాలను ప్రోత్సహిస్తారు. దీని అర్థం భూ వనరులను సమర్థవంతంగా ఉపయోగించడం, పట్టణ మౌలిక సదుపాయాల కోసం తగిన వనరులు, రవాణా-ఆధారిత అభివృద్ధి, పట్టణ భూమి యొక్క మెరుగైన లభ్యత మరియు స్థోమత మరియు అందరికీ అవకాశాలు. ఈ రోజు పార్లమెంట్లో 2023-24 కేంద్ర బడ్జెట్ను సమర్పిస్తూ కేంద్ర ఆర్థిక & కార్పొరేట్ వ్యవహారాల మంత్రి శ్రీమతి నిర్మలా సీతారామన్ ఈ విషయాన్ని తెలిపారు.
అర్బన్ ఇన్ఫ్రాస్ట్రక్చర్ డెవలప్మెంట్ ఫండ్
ప్రాధాన్య రంగ రుణ లోటును ఉపయోగించుకోవడం ద్వారా అర్బన్ ఇన్ఫ్రాస్ట్రక్చర్ డెవలప్మెంట్ ఫండ్ ను ఏర్పాటు చేయనున్నట్లు నిర్మలా సీతారామన్ పేర్కొన్నారు. దీనిని నేషనల్ హౌసింగ్ బ్యాంక్ నిర్వహిస్తుంది మరియు టైర్ 2 మరియు టైర్ 3 నగరాల్లో పట్టణ మౌలిక సదుపాయాలను సృష్టించడానికి ప్రభుత్వ ఏజెన్సీలు ఉపయోగిస్తాయి.
మునిసిపల్ బాండ్లకు నగరాలను సిద్ధం చేయడం
మునిసిపల్ బాండ్ల రుణ అర్హతను మెరుగుపరచడానికి నగరాలను ప్రోత్సహిస్తామని ఆర్థిక మంత్రి చెప్పారు. ప్రాపర్టీ ట్యాక్స్ గవర్నెన్స్ సంస్కరణలు, పట్టణ మౌలిక సదుపాయాలపై రింగ్ ఫెన్సింగ్ యూజర్ ఛార్జీల ద్వారా ఇది జరుగుతుంది.
పట్టణ పారిశుధ్యం
అన్ని నగరాలు, పట్టణాల్లో సెప్టిక్ ట్యాంకులు, మురుగు కాల్వలను 100 శాతం యాంత్రికంగా తొలగించి మ్యాన్ హోల్ నుంచి మెషీన్ హోల్ మోడ్ కు మార్చేందుకు వీలు కల్పిస్తారు. పొడి, తడి చెత్త శాస్త్రీయ నిర్వహణపై మరింత దృష్టి సారించడం జరుగుతుంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
నేషనల్ రిక్రూట్మెంట్ ఏజెన్సీ
ప్రభుత్వ ఉద్యోగాలు పొందడంలో అభ్యర్ధులు ఎదుర్కొనే కష్టాలను తొలగించడానికి, అభ్యర్థులందరికీ ఒకే విధమైన అవకాశాలు కల్పించడానికి రిక్రూట్మెంట్లో నూతన ప్రమాణాలతోకూడిన సమానత్వం, రిక్రూట్మెంట్లో సమ్మిళితత్వాన్ని సాధించేందుకు ప్రభుత్వం 28-08-2020 న నేషనల్ రిక్రూట్మెంట్ ఏజెన్సీ ను ఏర్పాటు చేసింది.
స్టాఫ్ సెలక్షన్ కమిషన్ , రైల్వే రిక్రూట్ మెంట్ బోర్డులు , ఇండియన్ ఇన్స్టిట్యూట్ ఆఫ్ బ్యాంకింగ్ పర్సనల్ సెలక్షన్  ద్వారా కేంద్ర ప్రభుత్వానికి చెందిన వివిధ కేటగిరీల ఉద్యోగాలకు ఉమ్మడి అర్హతా పరీక్ష  ని నిర్వహించేందుకు నిర్దేశించిన ఒక స్వయంప్రతిపత్తికలిగిన స్వతంత్ర సంస్థ ఎన్.ఆర్.ఎ
ప్రస్తుత కేంద్ర ప్రభుత్వ రిక్రూట్మెంట్ ఏజెన్సీలు అయిన ఎస్.ఎస్.సి, ఆర్.ఆర్బి, ఐబిపిఎస్ లు ఆయా రంగాలకు ప్రత్యేకంగా వారి అవసరాన్ని బట్టి ప్రత్యేక పరీక్షలు నిర్వహించుకుంటాయి.
ఎన్.ఆర్.ఎ సి.ఇ.టి ద్వారా కేవలం ప్రాథమికంగా అభ్యర్థుల ఎంపిక ను ప్రకటిస్తుంది. ఈ సి.ఇ.టిలో పొందిన స్కోరు ఆధారంగా వాస్తవ రిక్రూట్మెంట్కు ఆయా రంగాలకు సంబంధించి ఎస్.ఎస్.సి, ఆర్.ఆర్.బిలు, ఐబిపిఎస్లు ప్రత్యేక పరీక్షలు నిర్వహిస్తాయి.
ఈ సమాచారాన్ని కేంద్ర ,ఈశాన్య ప్రాంత అభివృద్ధి, ప్రధానమంత్రి కార్యాలయ సహాయ మంత్రి, ప్రజాఫిర్యాదులు, పెన్షన్లు, అణుఇంధనం, అంతరిక్ష శాఖ సహాయ మంత్రి డాక్టర్ జితేంద్ర సింగ్ ఈరోజు లోక్సభలో ఒక లిఖితపూర్వక ప్రశ్నకు సమాధానంగా తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
137.46 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 76 లక్షలకు పైగా డోసులు నిర్వహణ
98.38 శాతానికి చేరిన రికవరీ రేటు; 2020 మార్చి నుంచి ఇది గరిష్ట స్థాయి
గత 24 గంటల్లో 7,081 కొత్త కేసులు నమోదు
దేశవ్యాప్త క్రియాశీల కేసుల సంఖ్య 83,913; ఇది 570 రోజుల కనిష్ట స్థాయి
వారపు పాజిటివిటీ రేటు  గత 35 రోజులుగా 1 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 76,54,466 డోసులతో కలిపి, 137.46 కోట్ల డోసులను  టీకా కార్యక్రమం అధిగమించింది. 1,44,53,135 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,86,235
|
|
రెండో డోసు
|
|
96,44,105
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,83,946
|
|
రెండో డోసు
|
|
1,67,68,743
|
|
18-44 ఏళ్ల వారు
|
|
మొదటి డోసు
|
|
48,64,15,997
|
|
రెండో డోసు
|
|
29,27,38,782
|
|
45-59 ఏళ్ల వారు
|
|
మొదటి డోసు
|
|
19,14,81,462
|
|
రెండో డోసు
|
|
13,97,81,329
|
|
60 ఏళ్లు పైబడినవారు
|
|
మొదటి డోసు
|
|
11,96,51,542
|
|
రెండో డోసు
|
|
8,93,61,111
|
|
మొత్తం
|
|
1,37,46,13,252
గత 24 గంటల్లో 7,469 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,41,78,940 కు పెరిగింది.
దేశవ్యాప్త రికవరీ రేటు 98.38 శాతానికి చేరింది. 2020 మార్చి నుంచి గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 52వ రోజు కూడా 15,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 7,081 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 83,913. ఇది 570 రోజుల కనిష్ట స్థాయి. పాజిటివ్ కేసుల శాతం  కూడా 2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 12,11,977 పరీక్షలు చేశారు. దేశవ్యాప్తంగా ఇప్పటివరకు 66.41 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.61 శాతంగా ఉంది. గత 35 రోజులుగా 1 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.58 శాతంగా ఉంది. రోజువారీ పాజిటివిటీ రేటు గత 76 రోజులుగా 2 శాతం కంటే తక్కువగా, 111 రోజులుగా 3 శాతం కంటే తక్కువగా నమోదవుతోంది.
మహిళా, శిశు అభివృద్ధి మంత్రిత్వ శాఖ
మిషన్ శక్తి కింద 'కమ్యూనికేషన్ & కౌన్సెలింగ్ స్కిల్స్'పై ఆన్లైన్ వర్క్షాప్ని నిర్వహించిన ఎన్ఐపీసీసీడీ
(మహిళా మరియు శిశు అభివృద్ధి మంత్రిత్వ శాఖ ఆధ్వర్యంలోని ఎన్ఐపీసీసీడీ 2023 మే 29 నుండి 31 మే, 2023 వరకు ఢిల్లీలోని ఎన్ఐపీసీసీడీలో ఉమెన్ కేర్ ఇన్స్టిట్యూషన్స్ & ఎన్జీఓల శిక్షకులు & ఫంక్షనరీల కోసం ‘కమ్యూనికేషన్ & కౌన్సెలింగ్ స్కిల్స్’పై ఆన్లైన్ వర్క్షాప్ను నిర్వహించింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 102.10 కోట్ల డోసులను అందించారు.
గత 24 గంటల్లో 15,906 కొత్త కేసులు నమోదయ్యాయి.
రికవరీ రేటు 98.17% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 16,479 మంది కోలుకున్నారు. దీంతో, కోలుకున్నవారి మొత్తం సంఖ్య 3,35,48,605 కు పెరిగింది.
మొత్తం కేసుల్లో క్రియాశీల కేసులు 1% కంటే తక్కువగా, 0.51% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 1,72,594. ఇది 235 రోజుల కనిష్ట స్థాయి.
వారపు పాజిటివిటీ రేటు  గత 30 రోజులుగా 2% కన్నా తక్కువగా ఉంది.
రోజువారీ పాజిటివిటీ రేటు  గత 20 రోజులుగా 2% కన్నా తక్కువగా ఉంది.
ఇప్పటివరకు 59.97 కోట్ల కొవిడ్ పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 అప్డేట్
ఇండియాలో గత 24 గంటలలో 28,204 కొత్త కోవిడ్ కేసులు నమోదయ్యాయి. గత 147 రోజులలో కనిష్ఠ కేసులు నమోదు
ఇండియాలో క్రియాశీల కేస్లోడ్ ప్రస్తుతం 3,88,508, ఇది 139 రోజుల కనిష్ఠం
క్రియాశీల కేసులు మొత్తం కేసులలో 1.21 శాతం. మార్చి 2020 నుంచి చూసినపుడే కనిష్ఠం స్థాయి.
గరిష్ఠస్థాయిలో రికవరీ రేటుకు చేరడం జరిగింది. ప్రస్తుతం ఇది 97.45 శాతం
దేశంలో ఇప్పటివరకు 3,11,80,968 మంది కోవిడ్ నుంచి కోలుకున్నారు.
గత 24 గంటలలో 41,511 మంది పేషెంట్లు కోవిడ్ నుంచి కోలుకున్నారు.
ఇప్పటివరకు దేశవ్యాప్త కోవిడ్ వాక్సినేషన్ కార్యక్రమంలో భాగంగా 51.45 కోట్ల వాక్సిన్ డోస్లు వేయడం జరిగింది.
వారపు పాజిటివిటి రేటు 5 శాతం కంటే తక్కువగా ఉంటున్నది.ప్రస్తుతం ఇది 2.36 శాతం.
రోజువారి పాజిటివిటి రేటు 1.87 శాతం. ఇది గత 15 రోజులుగా 3 శాతం కంటే తక్కువగా ఉంటున్నది.
దేశంలో కోవిడ్ పరీక్షల నిర్ధారణను గణనీయంగా పెంచడం జరిగింది. ఇప్పటివరరకు 48.32 కోట్ల కోవిడ్ పరీక్షలు నిర్వహించడం జరిగింది.
వ్యవసాయ మంత్రిత్వ శాఖ
పీఎం-కిసాన్ పథకం కింద 8 కోట్ల మందికి పైగా లబ్దిదారు రైతులకు రూ.16,800 కోట్లకు పైగా 13వ విడత మొత్తాన్ని కర్ణాటకలోని బెలగావిలో రేపు విడుదల చేయనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ, ప్రధాన మంత్రి కిసాన్ సమ్మాన్ నిధి  పథకం కింద ఒక్కో రైతుకు రూ.2000 రేపు విడుదల చేయనున్నారు. ఈ పథకం కింద, 8 కోట్ల మందికి పైగా రైతుల ఖాతాల్లో రూ.16,800 కోట్లకు పైగా మొత్తం నేరుగా జమ అవుతుంది.
పీఎం-కిసాన్ 13వ విడత విడుదల కార్యక్రమం కర్ణాటకలోని బెలగావిలో జరుగుతుంది. భారతీయ రైల్వే శాఖ, జల్ జీవన్ మిషన్ విభాగం కూడా ఈ కార్యక్రమంలో పాల్గొంటాయి. కేంద్ర వ్యవసాయ శాఖ మంత్రి శ్రీ నరేంద్ర సింగ్ తోమర్, ఆ శాఖ కార్యదర్శి శ్రీ మనోజ్ అహుజా హాజరవుతారు. లక్ష మందికి పైగా పీఎం కిసాన్, జల్ జీవన్ మిషన్ లబ్దిదార్లు ఈ కార్యక్రమానికి హాజరవుతారని అంచనా. ఈ కార్యక్రమాన్ని ప్రత్యక్షంగా చూడాలన్న ఆసక్తి ఉన్నవారు https://lnkd.in/gU9NFpd యూఆర్ఎల్ ద్వారా పేరు నమోదు చేసుకోవచ్చు. ప్రత్యక్ష ప్రసారాలను https://pmindiawebcast.nic.in/లో చూడవచ్చు.
పీఎం కిసాన్ 11, 12వ విడతలను గతేడాది మే, అక్టోబర్ నెలల్లో ఇచ్చారు. 13వ విడత విడుదల ద్వారా, భారతదేశ రైతులను ఆదుకోవడంలో, వారి జీవనోపాధి లక్ష్యాలను సాధించేందుకు సహాయపడడంలో కేంద్ర ప్రభుత్వం తన నిబద్ధతను చాటుతోంది. పీఎం కిసాన్ పథకం వల్ల దేశవ్యాప్తంగా రైతులు గణనీయమైన ప్రయోజనాలు అందుకున్నారు. తాజా విడత కూడా వారి ఆదాయాలను మరింత పెంచి, వ్యవసాయ రంగ వృద్ధికి తోడ్పడుతుంది.
ప్రధాన మంత్రి శ్రీ నరేంద్ర మోదీ 2019లో ప్రధాన మంత్రి కిసాన్ సమ్మాన్ నిధి పథకాన్ని ప్రారంభించారు. కొన్ని నిర్దిష్ట మినహాయింపులకు లోబడి, సాగు భూమి ఉన్న రైతు కుటుంబాలకు ఆర్థిక మద్దతు అందించడం ఈ పథకం లక్ష్యం. ఈ పథకం కింద సంవత్సరానికి రూ.6000ను మూడు విడతలుగా రూ.2000 చొప్పున నేరుగా లబ్ధిదారు బ్యాంకు ఖాతాల్లోకి విడుదల చేస్తారు.
నిర్దిష్ట మినహాయింపు లోబడి దేశంలోని అన్ని రైతు కుటుంబాలు పీఎం కిసాన్ అందుకోవడానికి అర్హులు.
ఇప్పటివరకు, రూ.2.25 లక్షల కోట్లకు పైగా నగదును 11 కోట్లకు పైగా రైతు కుటుంబాలకు, ప్రధానంగా చిన్న & సన్నకారు కుటుంబాలకు కేంద్ర ప్రభుత్వం అందించింది. ముఖ్యంగా, కొవిడ్ లాక్డౌన్ సమయంలో, అవసరంలో ఉన్న నిరుపేద రైతులను ఆదుకోవడానికి వివిధ విడతల్లో రూ.1.75 లక్షల కోట్లను పంపిణీ చేశారు. ఈ పథకం కింద 3 కోట్ల మందికి పైగా మహిళా రైతులు రూ.53,600 కోట్లుకు పైగా ప్రయోజనం పొందారు.
ఈ పథకం ద్వారా అందించిన నిధులు గ్రామీణ ఆర్థిక వృద్ధిని ప్రోత్సహించాయి, రైతుల రుణ భారాన్ని తగ్గించాయి, వ్యవసాయ పెట్టుబడులను పెంచాయి. రైతులు రిస్క్ తీసుకునే సామర్థ్యాన్ని కూడా ఈ పథకం పెంచింది, దీనివల్ల మరింత ఉత్పాదక పెట్టుబడులు సాధ్యమయ్యాయి. ఐఎఫ్పీఆర్ఐ ప్రకారం, పీఎం కిసాన్ ద్వారా అందుతున్న డబ్బు లబ్ధిదార్ల వ్యవసాయ అవసరాలు తీర్చడానికి వారి కుటుంబాల్లో విద్య, వైద్యం, వివాహం వంటి ఇతర ఖర్చులను తీర్చడంలో సహాయపడుతోంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 749 డోసులు అందించారు
దేశవ్యాప్త క్రియాశీల కేసుల సంఖ్య 61,233
మొత్తం కేసుల్లో క్రియాశీల కేసులు 0.14%
ప్రస్తుత రికవరీ రేటు 98.68%
గత 24 గంటల్లో 6,702 మంది కోలుకున్నారు. దీంతో, కోలుకున్నవారి మొత్తం సంఖ్య 4,42,42,474 కు పెరిగింది.
గత 24 గంటల్లో 7,633 కొత్త కేసులు నమోదయ్యాయి.
రోజువారీ పాజిటివిటీ రేటు 3.62%
వారపు పాజిటివిటీ రేటు 5.04%
గత 24 గంటల్లో చేసిన 2,11,029 కొవిడ్ పరీక్షలతో కలిపి ఇప్పటివరకు 92.43 కోట్ల పరీక్షలు చేశారు.
ఆర్థిక మంత్రిత్వ శాఖ
'ఆరోగ్యం మరియు విద్య సెస్' వ్యాపార వ్యయంగా అనుమతించబడదు
నిర్దిష్ట ప్రభుత్వ సంక్షేమ కార్యక్రమాలకు నిధులు సమకూర్చడం కోసం పన్ను చెల్లింపుదారులపై అదనపు సర్ఛార్జ్గా ఆరోగ్యం మరియు విద్య సెస్ విధించబడింది.
‘ఆరోగ్యం మరియు విద్య సెస్’ వ్యాపార వ్యయంగా అనుమతించబడదు. ఈరోజు పార్లమెంట్లో కేంద్ర బడ్జెట్ను ప్రవేశపెడుతున్న సందర్భంగా కేంద్ర ఆర్థిక మంత్రి శ్రీమతి నిర్మలా సీతారామన్ ఈ విషయాన్ని స్పష్టం చేశారు.
వ్యాపార ఆదాయాన్ని లెక్కించేందుకు ఆదాయపు పన్ను అనుమతించదగిన ఖర్చు కాదని కేంద్ర ఆర్థిక మంత్రి పేర్కొన్నారు. ఇందులో పన్నుతో పాటు సర్ఛార్జ్లు కూడా ఉంటాయి.
నిర్దిష్ట ప్రభుత్వ సంక్షేమ కార్యక్రమాలకు నిధులు సమకూర్చడం కోసం పన్ను చెల్లింపుదారులపై 'ఆరోగ్యం మరియు విద్య సెస్' అదనపు సర్ఛార్జ్గా విధించబడుతుందని ఆమె వివరించారు. కొన్ని న్యాయస్థానాలు 'ఆరోగ్యం మరియు విద్య సెస్'ను వ్యాపార వ్యయంగా అనుమతించాయని, ఇది చట్టబద్ధమైన ఉద్దేశ్యానికి విరుద్ధంగా ఉందని పేర్కొన్న కేంద్ర ఆర్థిక మంత్రి, ఆదాయం మరియు లాభాలపై ఎలాంటి సర్ఛార్జ్ లేదా సెస్ను వ్యాపార వ్యయంగా అనుమతించలేమని పునరుద్ఘాటించారు.
యు పి ఎస్ సి
2023 జూలై 2న నిర్వహించిన అసిస్టెంట్ ప్రావిడెంట్ ఫండ్ కమిషనర్  కు సంబంధించి సోషల్మీడియాలో వస్తున్న పుకార్లను ఖండించిన యుపిఎస్సి.
పరీక్ష రాసిన అభ్యర్థుల పనితీరు ఆధారంగా , పరీక్షలో క్వాలిఫై అయిన లేదా క్వాలిఫై కాని అభ్యర్థుల జాబితా ప్రతి దశలోనూ, సక్రమంగానే ఉన్నట్టు ప్రకటించిన యుపిఎస్ సి
యుపిఎస్సి 2023 జూలై 2న నిర్వహించిన అసిస్టెంట్ ప్రావిడెంట్ ఫండ్ కమిషనర్  పరీక్షకు సంబంధించి కొందరు ద్రోహపూరిత చర్యలకు పాల్పడినట్టు
వస్తున్న పుకార్లలో వాస్తవం లేదని యుపిఎస్సి ప్రకటించింది. ప్రశ్నపత్రానికి సంబంధించినకొన్ని భాగాల ఫోటోలు
పరీక్ష అయిన తర్వాత పలు సోషల్ మీడియా పోర్టళ్లలో కనిపించినట్టు తెలిపింది.అయితే అప్పటికే లక్షలాది ప్రశ్నపత్రాలు పరీక్ష రాసిన అభ్యర్థుల
చేతులలో ఉన్నాయని తెలిపింది. యుపిఎస్సి కూడా ప్రశ్నపత్రాన్ని వెబ్సైట్లో అప్ లోడ్ చేసినట్టు తెలిపారు.
అందువల్ల సోషల్మీడియాలో పరీక్ష అయిన తర్వాత దర్శనమిచ్చిన ప్రశ్నపత్రంలోని కొన్ని భాగాలు విశ్వసనీయమమైనవి కానీ లేదా చర్యలుతీసుకోదగినవి కానీ కాదని యుపిఎస్సి తెలిపింది.
కొన్ని కేంద్రాలనుంచి ఎక్కువమంది అభ్యర్థులు క్వాలిఫై కావడం గురించి ప్రస్తావిస్తూ, ఓపెన్ కాంపిటిషన్లో
ఇది అసాధారణమేమీ కాదని తెలిపారు. దామాషా పద్ధతిలో ఏ రెండు పరీక్షలనూ పోల్చి చూడరాదని తెలిపింది.
వివిధ సంవత్సరాలలో ఒకే పరీక్షకు సంబంధించి కూడా వేరు వేరు గణాంకాలు వస్తాయని తెలిపింది.
ఈ మొత్తం వ్యవహారం , గణాంకాలను పరిశీలించిన మీదట, సామాజిక మాధ్యమాలలో వస్తున్న పుకార్లు నిరాధారమైనవని,వాటిలో వాస్తవం లేదని యుపిఎస్సి తెలిపింది.
ప్రధాన మంత్రి కార్యాలయం
అంతర్జాతీయ సౌర కూటమి లోకి యుఎస్ఎ ను స్వాగతించిన ప్రధాన మంత్రి
ప్రధాన మంత్రి శ్రీ నరేంద్ర మోదీ అంతర్జాతీయ సౌర కూటమి  లోకి యునైటెడ్ స్టేట్స్ ఆఫ్ అమెరికా కు స్వాగతం పలికారు. ఈ నిర్ణయాన్ని తీసుకొన్నందుకు గాను యుఎస్ ప్రెసిడెంటు శ్రీ జో బైడెన్ కు శ్రీ నరేంద్ర మోదీ ధన్యవాదాలు తెలియజేశారు.
జల వాయు అంశాల లో ప్రెసిడెంటు కు విశేష దూత అయిన శ్రీ జాన్ కేరీ ట్వీట్ కు ప్రధాన మంత్రి ఒక ట్వీట్ లో ప్రత్యుత్తరాన్ని ఇస్తూ, అందులో -
‘‘అద్భుతమైన సమాచారం @ClimateEnvoy ! నేను @POTUS కు ధన్యవాదాలు తెలియజేస్తున్నాను. యుఎస్ఎ కు @isolaralliance లోకి మన:పూర్వకంగా స్వాగతం పలుకుతున్నాను. సతత జగతి కి గాను సౌర శక్తి ని ఉపయోగించుకొనే విషయం లో మన ఉమ్మడి అన్వేషణ తో అలయన్స్ మరింత గా బలోపేతం అవుతుంది.’’ అని పేర్కొన్నారు.
(
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఎన్.ఎఫ్.ఎస్.ఏ. / పి.ఎమ్-జి.కే.ఏ.వై-III పధకాల కింద ఆహార ధాన్యాల సురక్షితమైన మరియు సకాలంలో పంపిణీని నిర్ధారించడానికి చౌక ధరల దుకాణాలను ఎక్కువ సమయం మరియు వారంలో అన్ని రోజులూ తెరిచి ఉంచాలని రాష్ట్రాలు / కేంద్రపాలిత ప్రాంతాలను కోరిన - కేంద్ర ఆహారం, ప్రజా పంపిణీ విభాగం
కొన్ని రాష్ట్రాలు / కేంద్రపాలిత ప్రాంతాల్లో కొనసాగుతున్న లాక్-డౌన్ కారణంగా, చవక ధరల దుకాణాల  పని గంటలు తగ్గే అవకాశం ఉన్న నేపథ్యంలో, పి.ఎం.జి.కే.ఏ.వై-III మరియు ఎన్.ఎఫ్.ఎస్.ఏ. పధకాల కింద ఆహార ధాన్యాల లబ్ధిదారులకు రోజంతా అందుబాటులో ఉండే పద్ధతిలో పంపిణీ చేయడానికి వీలుగా, చౌక ధరల దుకాణాలను నెలలో అన్ని రోజులు తెరిచి ఉంచాలనీ, చౌక ధరల దుకాణాల వద్ద సరైన సామాజిక దూరం వంటి కోవిడ్-19 నిబంధనలను తప్పనిసరిగా అనుసరించాలనీ, కేంద్ర ఆహారం, ప్రజా పంపిణీ శాఖ 2021 మే నెల 15వ తేదీన, అన్ని రాష్ట్రాలు / కేంద్రపాలిత ప్రాంతాలకు, ఒక సలహా  జారీ చేసింది. ఇందుకు అనుగుణంగా, సాధారణ మార్కెట్ లోని దుకాణాలు తెరిచి ఉంచడానికి విధించిన పరిమిత గంటల నిబంధనల నుండి చౌక ధరల దుకాణాలకు మినహాయింపు ఉండేలా చూడాలని, రాష్ట్రాలు / కేంద్రపాలిత ప్రాంతాలను అభ్యర్థించారు.
ఈ విభాగం జారీ చేసిన సలహా ప్రకారం, పి.ఎం.జి.కే.ఏ.వై-III మరియు ఎన్.ఎఫ్.ఎస్.ఏ. పధకాల కింద అందుబాటులో ఉన్న ఆహార ధాన్యాలను రాష్ట్రాలు / కేంద్రపాలిత ప్రాంతాలలోని ఎన్.ఎఫ్.ఎస్.ఎ. లబ్ధిదారులందరికీ, కోవిడ్-19 నియమనిబంధనల ను సక్రమంగా పాటిస్తూ, సురక్షితంగా, సరైన సమయంలో అందజేయడానికి, ఈ చర్య వీలు కల్పిస్తుంది. లబ్ధిదారులకు ఎటువంటి ఇబ్బందులు కలిగించకుండా, తమ ఎఫ్.పి.ఎస్.ల వద్ద సకాలంలో ఆహార ధాన్యాలు పంపిణీ చేయడానికి అవసరమైన చర్యలు తీసుకోవాలనీ, ఈ విషయంలో చేపట్టిన చర్యలకు విస్తృత ప్రచారం కల్పించాలనీ, అన్ని రాష్ట్రాలు / కేంద్రపాలిత ప్రాంతాలను కోరారు.
ఎన్.ఎఫ్.ఎస్.ఏ. లబ్ధిదారులకు, గతంలో అమలుచేసిన పద్ధతిలోనే, వారికి ప్రతీ నెలా అందజేసే అర్హతలకు అందనంగా నెలకు 5 కిలోల చొప్పున ఉచిత ఆహార ధాన్యాలు  అందించడం ద్వారా, “ప్రధాన మంత్రి గరీబ్ కల్యాణ్ అన్న యోజన”  కింద, రెండు నెలల కాలానికి, అంటే, 2021 మే మరియు జూన్ నెలలకు, పంపిణీ చేయడం ప్రారంభమైంది. అంత్యోదయ అన్న యోజన  మరియు ప్రాధాన్యతా కుటుంబాలు  అనే పేర్లతో ఉన్న ఎన్.ఎఫ్.ఎస్.ఏ. కి చెందిన రెండు పథకాల పరిధిలో ఉన్న 80 కోట్ల మంది లబ్ధిదారులకు ఇది ప్రయోజనం చేకూరుస్తుంది.
సలహా లేఖ  కోసం ఇక్కడ నొక్కండి
ప్రధాన మంత్రి కార్యాలయం
గుజరాత్లో వృద్ధ మహిళల క్రీడా కార్యక్రమాలపై ప్రధానమంత్రి ప్రశంస
గుజరాత్లో విశిష్ట క్రీడోత్సవాలు… ముఖ్యంగా వృద్ధ మహిళల కోసం ప్రత్యేకంగా క్రీడా కార్యక్రమాలు నిర్వహించడాన్ని ప్రధానమంత్రి శ్రీ నరేంద్ర మోదీ ప్రశంసించారు. ఈ క్రీడోత్సవ విశేషాలను రాష్ట్ర మంత్రి శ్రీ హర్ష్ సంఘ్వి ఒక ట్వీట్ ద్వారా వివరించడంపై స్పందిస్తూ పంపిన సందేశంలో:
“ఎంతో ప్రశంసనీయం” అని ప్రధానమంత్రి అభినందించారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
తూనికలు కొలతల పరికరాల తయారీదారులు/దిగుమతిదారులకు ధృవీకరణ వివరాలను కోరుతూ కేంద్రం 63 షోకాజ్ నోటీసులు జారీ చేసింది
కేంద్రం, డిపార్ట్మెంట్ ఆఫ్ లీగల్ మెట్రాలజీ ద్వారా తూనికలు కొలతల పరికరాల తయారీదారులు/దిగుమతిదారులకు ధృవీకరణ వివరాలను కోరుతూ 63 షోకాజ్ నోటీసులు జారీ చేసింది. ఇ-కామర్స్ ప్లాట్ఫారమ్లలో తయారీదారులు/దిగుమతిదారులు/విక్రేతదారులకు, మోడల్ ఆమోదం, తయారీ/దిగుమతిదారు/డీలర్ లైసెన్స్ మరియు తూనిక ప్రమాణాల ధృవీకరణ వివరాలను కోరుతూ నోటీసులు జారీ చేసారు.
కొంతమంది తూనికలు కొలతల పరికరాల తయారీదారులు/దిగుమతిదారులు చట్టంలోని నిబంధనలకు విరుద్ధంగా ఇ-కామర్స్ ప్లాట్ఫారమ్లలో బరువు యంత్రాలు, కిచెన్ స్కేల్స్ మొదలైన వాటిని విక్రయిస్తున్నట్లు గమనించబడింది. ఇ-కామర్స్ సైట్లలో ఇటువంటి అనధికారిక విక్రయాలు వినియోగదారునికి నష్టమే కాకుండా ప్రభుత్వ ఆదాయం కూడా కోల్పోతుంది.
వినియోగదారుల ప్రయోజనాలను పరిరక్షించడానికి మరియు ప్రభుత్వ ఆదాయానికి , తూనికలు కొలతల పరికరాల తయారీదారులు/దిగుమతిదారులు వారి తూనికలు కొలతల పరికరాల తయారీ లైసెన్స్ / దిగుమతిదారు రిజిస్ట్రేషన్ , మోడల్  ఆమోదం మరియు లీగల్ మెట్రాలజీ చట్టం, 2009 ప్రకారం తూనికలు కొలతల పరికరం ధృవీకరణ/స్టాంపింగ్  పొందవలసి ఉంటుంది.
వినియోగదారుల ప్రయోజనాల దృష్ట్యా తూనికలు కొలతల పరికరాల యొక్క ప్రీ ప్యాకేజీ/ఇ కామర్స్ ప్లాట్ఫారమ్పై ప్రకటనలు లీగల్ మెట్రాలజీ , 2011లోని నిబంధనల కి అనుగుణంగా ఉండాలి. తూనికలు కొలతల పరికరాల నమూనా ఆమోదం, తయారీ లైసెన్స్/దిగుమతిదారు రిజిస్ట్రేషన్ మరియు పరీక్ష /స్టాంపింగ్ తూకం కొలిచే సాధనాలు మరియు తూకాలు, కొలతలు మరియు బరువు కొలమానం ద్వారా విక్రయించే ఇతర వస్తువుల వాణిజ్యాన్ని నియంత్రించడంతప్పనిసరి.
తూనికలు కొలతల పరికరాల లేదా సంఖ్య కొలిచే సాధనాల నమూనా ఆమోదం, తయారీ లైసెన్స్/దిగుమతిదారు రిజిస్ట్రేషన్ మరియు తూకం, కొలిచే సాధనాల పరీక్ష/స్టాంపింగ్ వినియోగదారుల ప్రయోజనాల దృష్ట్యా అవసరం. బరువు కొలత ద్వారా విక్రయించే తూకాలు, కొలతలు మరియు ఇతర వస్తువుల వాణిజ్యాన్ని నియంత్రించడం, వినియోగదారులకు ప్యాకేజీ వస్తువు/ఇ-కామర్స్ ప్లాట్ఫారమ్లో ఉత్పత్తి యొక్క ముందస్తు సమాచారం తప్పనిసరిగా ప్రకటించాల్సి ఉంటుంది.
తూనికలు కొలతల పరికరాల తయారీదారు/దిగుమతిదారు తయారు చేయబడిన/దిగుమతి చేయబడిన, విక్రయించబడిన/పంపిణీ చేయబడిన పరికరాల సంఖ్య మరియు వాటి భాగాలు మరియు ప్రభుత్వానికి చెల్లించిన ధృవీకరణ రుసుముల వివరాల రికార్డులను నిర్వహించవలసి ఉంటుంది.
లీగల్ మెట్రాలజీ చట్టంలోని ఈ నిబంధనలను ఉల్లంఘిస్తే సెక్షన్ 32 , సెక్షన్ 45 , సెక్షన్ 38 , సెక్షన్ 33  మరియు సెక్షన్ 36  ల కింద జరిమానా లేదా జైలు శిక్ష లేదా రెండూ విధించబడుతుంది.
ప్రధాన మంత్రి కార్యాలయం
అక్టోబర్ 2 న వైభవ్ సమ్మేళనాన్నిప్రారంభించనున్న ప్రధానమంత్రి
ప్రధానమంత్రి శ్రీనరేంద్ర మోదీ వైశ్విక్ భారతీయ వైజ్ఞానిక్  సమ్మేళనాన్ని అక్టోర్ 2 వతేదీ సాయంత్రం 6.30 గంటలకు వీడియో కాన్ఫరెన్స్ ద్వారా ప్రారంభించనున్నారు.
వైభవ్ సమ్మేళనం ,అంతర్జాతీయ వర్చువల్ సమ్మేళనం.ఇందులో దేశ,విదేశాలలోని భారతీయ పరిశోధకులు,అకడమీషియన్లు పాల్గొంటారు. దీనిని అక్టోబర్ 2, 2020 నుంచి 31 అక్టోబర్ 2020 వరకు నిర్వహిస్తారు. ప్రపంచవ్యాప్తంగా అకడమిక్ సంస్థలలో, పరిశోధన,అభివృద్ధి సంస్థలలో పనిచేస్తున్న భారతీయ మేధావులను,దేశంలో పనిచేస్తున్న మేధావులను ఒక వేదికమీదికి తీసుకువచ్చి పరస్పర సహకారానికి సంబంధించిన వ్యవస్థలను ఏర్పాటుచేయడం, దేశంలో విద్య, శాస్త్ర,సాంకేతిక రంగాల పునాదిని అంతర్జాతీయ అభివృద్ధికి బలోపేతం చేయడం దీని లక్ష్యం.
ఈ కార్యక్రమ ప్రారంభం అనంతరం ఆన్లైన్ చర్చలు జరుగుతాయి. విదేశాలలోని మేధావులు, భారతీయ మేధావులు నెలరోజులపాటు వివిధ వెబినార్లు, వీడియో కాన్ఫరెన్సు ల ద్వారా పరస్పర సంప్రదింపులు జరుపుతారు. 3000 మందికి పైగా విదేశాలలోని 55 కు దేశాలకు చెందిన భారత సంతతి అకడమీషియన్లు, 10 వేలమంది రెసిడెంట్ అకడమీషియన్లు,శాస్త్రవేత్తలు ఈ సమ్మేళనంలో పాల్గొంటున్నారు. భారత ప్రభుత్వ ప్రధాన శాస్త్రవిజ్ఞాన సలహాదారు నాయకత్వంలో సుమారు 200 అకడమిక్ సంస్థలు, శాస్త్ర విజ్ఞాన విభాగాలు నెలరోజులపాటు దీనిని నిర్వహిస్తాయి.
40దేశాలకు చెందిన 1500 మంది పేనలిస్టులు, 200 ప్రముఖ భారతీయ పరిశోధన, అభివృద్ధి సంస్థలు 18 రంగాలలో 80 అంశాలపై వర్చువల్ విధానంలో చర్చలు జరుపుతాయి. ముగింపు సమావేశం అక్టోబర్ 31, 2020 సర్దార్ పటేల్ జయంతి సందర్భంగా నిర్వహిస్తారు.